પશ્ચિમ ઉત્તરપ્રદેશના નજીબાબાદ અને આસપાસના રેલવે સ્ટેશન પર હડકંપ મચી ગયો હતો. કેમ કે મુરશદપુર રેલવે સ્ટેશનના સ્ટેશન માસ્ટર દારુ પી ને ઊંઘી ગયા હતા. જેના કારણે સ્ટેશન માસ્ટરની તરફથી રેલવે લાઈન ક્લિયરનો સંકેત ન મળતાં ટ્રેનોને જ્યાં-ત્યાં ઊભી રાખવી પડી હતી. આ દરમિયાન જમ્મુ-તાવી-હાવડા મુખ્ય રેલવે લાઈનની સંચાલન પ્રક્રિયા સ્થગિત થઈ ગઈ હતી. છેવટે ચાર એક્સપ્રેસ અને બે માલગાડી ઊભી રહી જવાની સૂચના મળતાં રેલવે અધિકારીઓએ તપાસ ટીમ મોકલી, ત્યારે સ્ટેશન માસ્ટર દારુ પીને ઊંઘી ગયા હોવાની વિગતો બહાર આવી હતી.